b'\n_START_ARTICLE_\nEsther Hayut\n_START_PARAGRAPH_\nEsther Hayut (hepr. \xe2\x80\x8f\xd7\x90\xd7\xa1\xd7\xaa\xd7\xa8 \xd7\x97\xd7\x99\xd7\x95\xd7\xaa\xe2\x80\x8e, s. lokakuu 1953) on israelilainen tuomari ja maan korkeimman oikeuden puheenjohtaja. Ennen nimityst\xc3\xa4\xc3\xa4n vuonna 2017 h\xc3\xa4n toimi korkeimman oikeuden tuomarina 15 vuotta. Puheenjohtajana h\xc3\xa4n voi toimia enint\xc3\xa4\xc3\xa4n vuoteen 2023, jolloin h\xc3\xa4n t\xc3\xa4ytt\xc3\xa4\xc3\xa4 70 vuotta ja joutuu j\xc3\xa4\xc3\xa4m\xc3\xa4\xc3\xa4n el\xc3\xa4kkeelle._NEWLINE_Hayut syntyi Herzliyassa, Tel Avivin hallintoalueen pohjoisosassa. H\xc3\xa4nen vanhempansa olivat holokaustista selvinneit\xc3\xa4, ja Hayut syntyi maahanmuuttajien leirill\xc3\xa4. H\xc3\xa4n opiskeli lakia Tel Avivin yliopistossa ja valmistui vuonna 1977. Hayut ty\xc3\xb6skenteli juristi ja ministeri Haim Josef Zadokin yrityksess\xc3\xa4 vuosina 1977\xe2\x80\x931985, ja perusti sitten lakitoimiston miehens\xc3\xa4 David Hayutin kanssa. Vuodesta 1990 l\xc3\xa4htien h\xc3\xa4n toimi tuomarina Tel Avivissa, ja vuonna 2003 h\xc3\xa4net nimitettiin korkeimpaan oikeuteen. Tuomioistuimen puheenjohtajaksi h\xc3\xa4net nimitettiin, kun h\xc3\xa4nen edelt\xc3\xa4j\xc3\xa4ns\xc3\xa4 Miriam Naor saavutti pakollisen el\xc3\xa4kei\xc3\xa4n eli 70 vuotta. Hayut vannoi valansa 26. lokakuuta 2017. H\xc3\xa4n on Israelin korkeimman oikeuden kolmas naispuolinen puheenjohtaja.'